Na temelju članka 14., stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 31. Statuta Općine Ferdinandovac („Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na 38. sjednici održanoj 16. studenog 2020. donijelo je

**RJEŠENJE**

**o osnivanju Općinskog povjerenstva za procjenu šteta od prirodnih nepogoda**

**na području Općine Ferdinandovac i imenovanju članova**

I.

 Ovim Rješenjem osniva se Općinsko povjerenstvo za procjenu šteta od prirodnih nepogoda na području Općine Ferdinandovac (u daljnjem tekstu: Povjerenstvo) te se imenuju članovi Povjerenstva.

II.

 Povjerenstvo ima predsjednika i dva člana čiji mandat traje 4 (četiri) godine.

III.

 U Povjerenstvo imenuju se:

 1. VJEKOSLAV GRGULJAŠ iz Ferdinandovca, za predsjednika,

 2. VLADIMIR RAKNIĆ iz Ferdinandovca, za člana,

 3. IVAN FUČEK iz Ferdinandovca, za člana.

IV.

 Povjerenstvo obavlja sljedeće poslove:

 1. utvrđuje i provjerava visinu štete od prirodne nepogode za područje Općine Ferdinandovac,

 2. unosi podatke o prvim procjenama šteta u Registar šteta,

 3. unosi i prosljeđuje putem Registra šteta konačne procjene šteta županijskom povjerenstvu,

 4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,

 5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: Zakon),

 6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta,

 7. surađuje sa županijskim povjerenstvom u provedbi Zakona,

 8. donosi plan djelovanja u području prirodnih nepogoda iz svoje nadležnosti,

 9. obavlja druge poslove i aktivnosti iz svojeg djelokruga u suradnji sa županijskim povjerenstvom.

V.

 Članovi Povjerenstva iz točke III. ovog Rješenja u svojem radu dužni su postupati savjesno i u skladu s odredbama Zakona.

VI.

 Stručne i administrativne poslove za Povjerenstvo obavlja Jedinstveni upravi odjel Općine Ferdinandovac.

VII.

 Donošenjem ovog Rješenja prestaje važiti Rješenje o imenovanju predsjednika i članova Općinskog povjerenstva za procjenu šteta od elementarnih nepogoda na području Općine Ferdinandovac („Službeni glasnik Koprivničko-križevačke županije“ broj 16/17).

VIII.

 Ovo Rješenje objavit će se u „Službenom glasniku Koprivničko-križevačke županije“.

OPĆINSKO VIJEĆE OPĆINE FERDINANDOVAC

KLASA: 920-11/20-01/01

URBROJ: 2137/15-01-20-2

Ferdinandovac, 16. studenog 2020.

PREDSJEDNIK:

Milan Kolar